S hogy im, idejutottam...
S hogy im, idejutottam, abban semmi sincs.
Mindenki sír, kit szorít a bilincs.

A nőt nem tartom rossznak se jónak, annyi szent.
De aki igaz férfi volt, mindig csak vele ment.

És nélküle jött vissza és átkozódva sírt.
S nem hallott róla, aki elment, sose boldog hírt.

S meghalt egy virradatkor, nem lelvén meg a nőt.
Találok ezret, ezret és mégis sosem őt…

És hogy mindezt leírom,: rossznéven ne vegyék!
Se férfiak, se nők az ablakba ne tegyék!

Csak bús vagyok és férfi. Nem gyáva s nem merész.
De sok könnyem hullt el miattuk. Ennyi az egész!
Novellák